ሌላኛዉ የደብረጽዮን ዛቻ አይሉት ንግግር ያሳወቀን ቁም ነገር ህወሃት ገና ከማለዳዉ አንግቦት የመጣዉ ኢትዮጵያን የመበታተን አላማ ዛሬ ወደ መሬት ለማዉረድ ዳር ዳር ማለቱን ነዉ፡፡ ወይ ተከባብረን መኖር አልያም መበታተን ሲል ያስቀመጣቸዉ ሁለት አማራጮች ያደቆነዉ ሰይጣን ማቄስ መጀመሩን አመላካች ነዉ፡፡ደብረጽዮን የአንድ ክልል ርዕሰ ብሄር ሆኖ በድፍረት መቶ ሚሊዮን ህዝብን ወክለዉ ስለመበታተን ሲያወራ ትንሽ እንኳ ደንቀፍ አላደረገዉም፡፡ዶ/ር ደብረጽዮን አይደለም ሌላዉን ህዝብ ቀርቶ እመራዋለሁ የሚለዉን የትግራይን ህዝብ እንኳ ወክሎ ስለመበተን የማዉራት መብት የለዉም፡፡ዶ/ር ደብረጽዮን ምናልባት እንደ አንድ ግለሰብ ስለትግራይ መገንጠል ሊቀባጥር ይችል ይሆናል፡፡በዚህ ወቅት አንድ ትንሽ ክልልን እየመሩ ስለአንድ ትልቅ ሃገር መበታተን ማዉራት ግን በቁም መቃዠትና ህዝብና መንግስትን መዳፈር ነዉ፡፡ህወሃት አንድ ቀን ሊበታተን ይችላል፡፡ኢትዮጵያ ግን ለዘላለም ታፍራና ተከብራ እንደምትኖር ከወዲሁ ስንነግርዎ በምኞትዎ ያለመሳካት ከልባችን እያዘን ነዉ፡፡
